
Narvas Peetri plats 1 hoones asuvate ruumide 

tasuta kasutusse andmine 

(Narva Linnavalitsuse Kultuuriosakond)
1. ASJAOLUD JA MENETLUSE KÄIK

Narva Linnavalitsusele laekus avaldus Narva Linnavalitsuse Kultuuriosakonna juhtkonnalt, milles palutakse anda tasuta kasutusse määramata ajaks Narvas Peetri plats 1 hoones asuvad 3.korruse ruumid nr 1-8, 9-12, 15-22 üldpindalaga 270,2 m2 Kultuuriosakonna teenistuste paigaldamiseks. 

Ülalnimetatud ruumide ülekolimiseks vajab teha nendes remonditööd. 

Praegu Kultuuriosakonna teenistused kasutavad Narvas Peetri plats 3 hoones asuvaid 2.korruse ruume üldpindalaga 128,0 m2. Kultuuriosakonna Raamatupidamis- ja majandusteenistus kolis üle Narvas Peetri plats 3 hoones asuvatesse 4.korruse ruumidesse üldpindalaga 352,7 m2.
Kultuuriosakonna avaldust arutati Narva Linnavalitsuse linnavarakomisjoni istungil 13.08.2008.a (protokoll nr 8) ning otsustati:
1. Anda Narva Linnavalitsuse Kultuuriosakonnale, registrikood 75024260, avalikku enampakkumist korraldamata määramata ajaks tasuta kasutusse Narvas Peetri plats 1 hoones asuvad 3.korruse ruumid nr 1-8, 9-12, 15-22 üldpindalaga 270,2 m2 Kuultuuriosakonna teenistuste paigaldamiseks.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.1, 46, 46.4 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks ning avalikku enampakkumist või eelläbirääkimistega pakkumist korraldamata linnavalitsuse struktuurüksusele. 

Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

3. OTSUS

3.1. Lubada Linnavara- ja majandusametil anda Narva Linnavalitsuse Kultuuriosakonnale, registrikood 75024260, avalikku enampakkumist korraldamata määramata ajaks tasuta kasutusse avalikku enampakkumist korraldamata määramata ajaks tasuta kasutusse Narvas Peetri plats 1 hoones asuvad 3.korruse ruumid nr 1-8, 9-12, 15-22 üldpindalaga 270,2 m2 Kuultuuriosakonna teenistuste paigaldamiseks.

3.2. Linnavara- ja majandusametil sõlmida Narva Linnavalitsuse Kultuuriosakonnaga käesoleva korralduse punktis 3.1 nimetatud ruumide tasuta kasutusleping. 

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

4.3. Linnavara- ja majandusametil teha korraldus teatavaks Narva Linnavalitsuse Kultuuriosakonnale. 

